钦定古今图书集成/明伦汇编/官常典/第768卷 > 乐京
## 钦定古今图书集成/明伦汇编/官常典/第768卷 > 乐京

按《宋史张问传》：“京，荆南人。为布衣时，乡里称其行义，
事母至孝。妻张氏，家绝，挟女弟自随，京未尝见其面。
妻死，京寝食于外，为嫁之。嘉祐初，诏访遗逸，以荐闻得校书郎，为湖阳、赤水二县令。神宗求言，京上疏以
畏天保民为请。知长葛县，助役法行，京曰：‘提举常平
官言不便，使之条析。又不报，且不肯治县事。自列丐’”
去，提举官劾之，诏夺著作佐郎。经十年乃复官，监黄
州酒税，以承议郎致仕。元祐初，召赴阙，不至，终于家。